బీజేపీపై విమర్శలు అర్థరహితం  కాంగ్రెస్, డీఎంకేలది రాజకీయం  కేంద్ర మంత్రి వెంకయ్య ఫైర్ హైదరాబాద్, జనవరి 23(ఆంధ్రజ్యోతి): తమిళనాట జల్లికట్టు రద్దు నిర్ణయం తమది కాదని, గత ప్రభుత్వాలే ఈ నిర్ణయం తీసుకున్నాయని కేంద్ర మంత్రి వెంకయ్యనాయుడు వెల్లడించారు. ఈ విషయంలో కేంద్రంలోని మోదీ ప్రభుత్వంపై విమర్శలు చేయడం సరికాదని ఆగ్రహం వ్యక్తం చేశారు. ప్రస్తుతం ఈ అంశం సుప్రీంకోర్టులో ఉందని, అయినప్పటికీ కేంద్ర, రాష్ట్ర ప్రభుత్వాలు కలిసి సమస్య పరిష్కారానికి ప్రయత్నిస్తున్నాయని, ఆందోళనను విరమించాలని యువతకు విజ్ఞప్తి చేశారు. సోమవారం హైదరాబాద్లో మీడియాతో మాట్లాడిన వెంకయ్య.. తమిళ ప్రజల సంస్కృతి, సంప్రదాయాలను గౌరవిస్తున్నట్లు తెలిపారు. జల్లికట్టు వంటి సునిశిత అంశాన్ని పార్టీలు తమకు అనుకూలంగా వాడుకుంటున్నాయని ఆరోపించారు. కాంగ్రెస్, డీఎంకేలు దీనిని పెద్ద సమస్యగా మార్చాయని విమర్శించారు. ఈ ఆందోళనలో ఏదైనా జరిగితే దానికి ఆ పార్టీలే బాధ్యత వహించాల్సి ఉంటుందన్నారు. జల్లికట్టు విషయంలో కేంద్రంను విమర్శించడం అర్థరహితమన్నారు. 2011లో అటవీమంత్రిగా ఉన్న కాంగ్రెస్ నేత జైరాం రమేష్ జల్లికట్టులో ఎద్దులను ఉపయోగించడంపై నిషేధం విధించారని వెంకయ్య గుర్తు చేశారు.
beejeepee vimarsalu ardharahitam  congress, deenkeladi rajakeeyam  kendra mantri venkayya fire hyderabad, janavari 23(aandhrajyoti): tamilanaata jallikattu raddu nirnayam tamadi kaadani, gatha prabhutvaale ee nirnayam teesukunnaayani kendra mantri venkayyanaayudu velladinchaaru. ee vishayamlo kendramloni modii prabhutvampai vimarsalu cheyadam sarikaadani aagraham vyaktam chesaru. prastutam ee amsam supreenkortulo undani, ayinappatiki kendra, rashtra prabhutvaalu kalisi samasya parishkaaraaniki prayatnistunnaayani, aandolananu viraminchaalani yuvataku vignapti chesaru. somavaram hyderabadlo meediatho matladina venkayya.. tamila prajala samskruti, sampradaayaalanu gowravistunnatlu telipaaru. jallikattu vanti sunisita amsaanni paarteelu tamaku anukuulamgaa vaadukuntunnaayani aaropinchaaru. congress, dmclu deenini pedda samasyagaa maarchaayani vimarsinchaaru. ee aandolanalo edaina jarigithe daaniki aa partyle baadhyata vahinchaalsi untundannaaru. jallikattu vishayamlo kendramnu vimarsinchadam ardharahitamannaaru. 2011loo ataveemantrigaa unna congress netha jairam ramesh jallikattulo eddulanu upayoginchadampai nishedham vidhinchaarani venkayya gurtu chesaru.